**LĒMUMS**

Liepājā

|  |  |
| --- | --- |
| 2024. gada 21. martā | Nr.127/3  (prot. Nr.3, 55.§) |

Par zemesgabala Dārza ielā 14A

iznomāšanu

Uz Liepājas valstspilsētas pašvaldībai piederoša zemesgabala Dārza ielā 14A atrodas Tieslietu ministrijas valdījumā esoša būve – katlu māja. Pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 7., 8., 9. un 17. punktu, likuma “Par atjaunotās Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” 38.-42. pantu, Satversmes tiesas spriedumu lietā Nr.2022-02-01, Pievienotās vērtības nodokļa likuma 52. panta pirmās daļas 26. punktu un pārējas noteikumu 40. punktu, izskatot Ieslodzījuma vietu pārvaldes 2024. gada 30. janvāra vēstuli Nr.N-1-2024-01380 “Par zemes gabala nomu”, Latvijas Republikas Tieslietu ministrijas 2012. gada 17. maijā izdotu pilnvaru Nr.1-3/50, Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 5. februāra priekšlikumu (sēdes protokols Nr.2) un Liepājas valstspilsētas pašvaldības domes pastāvīgās Attīstības komitejas 2024. gada 14. marta lēmumu (sēdes protokols Nr.3), Liepājas valstspilsētas pašvaldības dome **nolemj:**

1. Iznomāt Ieslodzījuma vietu pārvaldei (reģistrācijas Nr.90000027165; adrese: Stabu iela 89, Rīga) zemesgabalu Liepājā Dārza ielā 14A (kadastra Nr.1700 033 0267) 103 kv.m platībā (pielikumā) ēku (būvju) nekustamā īpašuma – katlu mājas – Dārza ielā 14A (kadastra apzīmējums 1700 033 0129 009) apsaimniekošanai un uzturēšanai uz 2 (diviem) gadiem.

2. Liepājas Nekustamā īpašuma pārvaldei sagatavot līguma projektu par lēmuma 1. punktā minētā zemesgabala Dārza ielā 14A (kadastra Nr.1700 033 0267) iznomāšanu, iekļaujot tajā šādus nosacījumus:

2.1. Liepājas valstspilsētas pašvaldība neatbild par nomnieka ieguldījumiem un izdevumiem, apsaimniekojot iznomāto zemesgabalu;

2.2. nomnieks maksā likumiskās lietošanas maksu 4% apmērā no zemesgabala kadastrālās vērtības gadā, bet ne mazāk kā valstī noteikto;

2.3. nomnieks papildus nomas maksai nemaksā valstī noteikto pievienotās vērtības nodokli;

2.4. nomnieks šā līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz iznomāto zemesgabalu;

2.5. nomnieks atbild par visu zemesgabalā esošo pazemes un virszemes inženiertehnisko apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

2.6. nomnieks atbilstoši Liepājas pilsētas domes 2020. gada 17. decembra saistošajiem noteikumiem Nr.47 “Liepājas pilsētas pašvaldības teritorijas kopšanas un būvju uzturēšanas saistošie noteikumi” un citiem kārtību regulējošiem noteikumiem nodrošina iznomātās vietas un tās apkārtnes uzkopšanu.

3. Lēmuma 2. punktā minētajam zemesgabalam kadastra vērtēšanas vajadzībām noteikt lietošanas mērķi – Valsts aizsardzības nozīmes objektu, drošības, policijas, ugunsdzēsības un glābšanas, robežsardzes un soda izciešanas iestāžu apbūve (kods 09 06).

4. Pilnvarot Liepājas Nekustamā īpašuma pārvalde vadītāju parakstīt zemes nomas līgumu.

5. Gadījumā, ja Ieslodzījuma vietu pārvalde viena mēneša laikā no lēmuma pieņemšanas dienas atsakās noslēgt zemes nomas līgumu, lēmums zaudē spēku un zemes nomas maksāšanas pienākums iestājas, pamatojoties uz normatīvajos aktos noteiktā kārtībā iesniegtu maksāšanas paziņojumu vai rēķinu.

6. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam | |